polyglot-tagger/wikipedia-language-snippets-filtered huggingface dataset:
Maanpuolustuskorkeakoulun Venäjän turvallisuuspolitiikan emeritusprofessori Alpo Juntusen mukaan Suomi voisi puolustaa vain osaa Etelä-Suomesta ja sielläkin Venäjä lamauttaisi puolustuksen nopeasti, yksittäiset joukko-osastot tunneissa.
Jussi Niinistön toimiessa puolustusvaliokunnan puheenjohtajana eduskuntavaalikaudella 2011-2015 moni suomalainen kenraali tuli Niinistön mukaan yksityisissä yhteyksissä puhumaan pienen tehokkaan ammattiarmeijan tarpeellisuudesta ja varusmiesten tarpeettomuudesta.
Dosentti Markku Salomaan mielestä Venäjä voisi hyökätessään tuhota Suomen operatiiviset joukot kaukovaikutteisilla asejärjestelmillä todennäköisesti jo perustamisalueillaan tai viimeistään keskitysmarsseilla, eivätkä ne ehtisi itse taistelutehtäviin lainkaan.
Ravintola Kappelista tuli 1800-luvun lopulla taiteilijoiden suosima kantapaikka, ja ravintolan vieraisiin kuuluivat muun muassa runoilija Eino Leino, kirjailija Juhani Aho, taiteilija Akseli Gallen-Kallela ja säveltäjät Jean Sibelius ja Oskar Merikanto.
Arvellaan kuitenkin, että se olisi samanaikainen muiden Hämeen muinaislinnojen kanssa ja että silloin se on todennäköisesti ollut käytössä rautakauden sotaisana viikinkiaikana 800–1000-luvuilla novgorodilaisten ja karjalaisten tehdessä hävitysretkiä Hämeeseen.
Rakennushallituksen arkkitehdit joutuivat kuitenkin hyväksymään sellaisinaan Striževskin esittämät lähes täydelliset rakennuspiirustukset, vaikka niiden kertaustyyliarkkitehtuuria pidettiin Suomessa vanhentuneena ja edustavuuden vaatimuksia ylenpalttisina.
Kun Suomen ja Neuvostoliiton diplomaattisuhteet palautettiin sodan jälkeen, aiottiin vanha Bulevardin lähetystötalo aluksi rakentaa uudelleen, mutta vuonna 1948 suoritetussa vaihtokaupassa Neuvostoliitto saikin sen tilalle uuden tontin Tehtaankadulta.
Muita työntekijöitä ovat Venäjän sotilasasiamies, eversti Eduard Grigoraš, joka edustaa lähettäjämaansa sotilastiedustelua, varasotilasasiamies majuri Stepan Filatov, joka on ollut kirjoilla GRU:n avaruustiedustelun osoitteessa, sekä Venäjän tullin edustaja, joka on työskennellyt FSB:n informaatiokeskuksessa.
Suurlähetystön lisäksi Venäjällä on Helsingissä Venäjän tiede- ja kulttuurikeskus Nordenskiöldin­kadulla Taka-Töölössä, pieni kerrostalo Taka-Töölössä, huvila Kulosaaressa, toimistotalo Lauttasaaren Vattuniemenkadulla ja asuintalo Kuusisaaressa.
Käytännössä julkisen vallan perusterveydenhoitoa antavat kunnissa tai kuntainliitoissa erityisesti terveyskeskusten terveysasemat, sekä suppeammille asiakasryhmille suunnatut neuvolat sekä koulu- ja opiskelijaterveydenhoidon toimipisteet; myös työterveyshuolto lukeutuu lakisääteiseen perusterveydenhuoltoon.
Erään arvion mukaan erityisesti eteläiseen Suomeen voitaisiin kohdistaa terveysasemaverkoston huomattavaakin karsimista vuoteen 2025 mennessä, kun arvioperusteeksi valitaan olemassa oleva terveysasemaverkosto sekä kuntien väestömäärä, tiestö ja asukkaiden saavutettavuus palveluun.
Hän aloitti kilpailemisen aikuisissa 2000, ja voitti aluksi Omnoi Stadiumin höyhensarjan mestaruuden ja myöhemmin 2001 PBA:n Thaimaan höyhensarjan mestaruuden voitettuaan loppuottelussa Sinchainoi Sor Kittichain tyrmäyksellä neljännessä erässä.
Akvaattisten tieteiden keskeisimpiä laajoja tutkimusaiheita ovat olleet muun muassa orgaanisen hiilen kulkeutuminen vesistöissä, Suomen järvien kalakantojen tilanne, kalojen loisten tutkimus, järvien vedenlaatu sekä vesistöihin päätyvien jätevesien ja niiden puhdistamiseen liittyvä tutkimus.
Poikkeuksesta säännöksi valtion rooli talouselämässä tuli 1900-luvulla ajanjaksona, jolloin Neuvostoliitto ja niin sanottu sosialistinen maailmanjärjestys kilpaili kapitalistisen maailman kanssa, jolloin marxilaiset katsoivat länsimaissa kapitalististen monopolien kasvaneen yhteen valtiokoneiston kanssa.
Valtiomonopolistinen kapitalismi on marxilaisuuteen kuuluva käsite, jonka mukaan kapitalistinen yhteiskuntajärjestelmä siirtyy ennen tuhoutumistaan vaiheeseen, jossa valtio ottaa merkittävän roolin monopolikapitalismin talousjärjestelmän ylläpidossa muutenkin kuin kurikoneistona.
Myöhemmät marxilaiset tutkijat ovat olleet Leninin kanssa samaa mieltä siitä, että vallankumouksellisenkin työväenliikkeen on järkevää myöntyä etenkin syvällisiin reformeihin esimerkiksi tulonjakopolitiikan, verotuksen ja sosiaalipolitiikan alalla, mutta ei tule pelkästään tyytyä niihin aatteellisesti.
1924-1930: Se heräsi, kun joukko gangstereita ammuttiin kuoliaaksi useiden Derryn asukkaiden toimesta, ja Se asettui levolle kun Derryn Ku Klux Klaaniin kuuluvat jäsenet sytyttivät palamaan afroamerikkalaisten ylläpitämän yökerhon, "Mustan täplän".
Uuden murha-aallon alettua aikuisiksi kasvaneet päähenkilöt palasivat Derryyn ja sen viemäreihin, kohdaten Sen viimeisen kerran, ja lopulta he onnistuivat tappamaan Sen. Tämän aikana koko Derry joutui valtaisan, kuolonuhreja aiheuttaneen myrskyn runtelemaksi, tämän merkitessä Sen varmaa, lopullista kuolemaa.
Parin "Häviäjien kerhoon" kuuluneen lapsen kerrotaan nähneen mahdollisen näyn Sen saapumisesta Maahan asteroidin muodossa esihistoriallisella ajalla laskeutumalla paikkaan johon myöhemmin tulisi Derry, jääden lepotilaan odottamaan ihmisten saapumista paikkaan ja asuttavansa seudun.
Yksi tarinan päähenkilöistä, Mike Hanlon, joka kuuden muun ystävänsä kanssa kävi taistelua Sitä vastaan vuosien 1957 ja 1958 aikana, ryhtyi aikuisena Derryn kirjastonhoitajaksi ja historioitsijaksi, tutkien pikkukaupungin synkkää ja väkivaltaista historiaa.
Iron Fistin oli alun perin tarkoitus olla Marvelin kolmas Netflix-sarja ja ilmestyä Jessica Jonesin jälkeen, mutta lopulta Luke Cage päätettiin toteuttaa ensin, näyttelijä Mike Colterin tehtyä läpimurtonsa esittämällä sen nimikkohahmoa ensin Jessica Jonesissa ja Marvelin halutessa "seurata vauhtia".
Lisäksi asiakirjat identifioivat valtioiden viranomaisia, näiden lähisukulaisia ja läheisiä, maiden johtohenkilöitä yli 40 maasta, esimerkiksi Brasilian, Kiinan, Perun, Ranskan, Intian, Malesian, Meksikon, Pakistanin, Romanian, Venäjän, Etelä-Afrikan, Espanjan, Syyrian ja Ison-Britannian hallituksista.
Materiaali sisältää yli 4,8 miljoonaa sähköpostia, yli 3 miljoonaa tietokantatiedostoa, yli 2,1 miljoonaa PDF-tiedostoa, yli 1,1 miljoonaa valokuvaa, yli 300 000 tekstitiedostoa ja yli 2 000 muunlaista tiedostoa.
Varojaan veroparatiiseihin ovat piilottaneet muun muassa Kenian korkeimman oikeuden tuomari Kalpana Rawal, Kongon demokraattisen tasavallan presidentin sisko Jaynet Désirée Kabila Kyungu ja Ruandan entinen tiedustelupalvelun johtaja sekä YK:n entisen pääsihteerin Kofi Annanin poika.
Tietovuodon asiakirjoissa mainitaan useita yksityishenkilöitä, jotka liittyvät kansainvälisen jalkapallo kattojärjestön FIFA:n hallintoelimiin, esimerkiksi entinen Conmebolin puheenjohtaja Eugenio Figueredo, UEFA:n entinen puheenjohtaja Michel Platini, FIFA:n entinen pääsihteeri Jérôme Valcke ja argentiinalainen jalkapalloilija Lionel Messi.
Tietovuodon asiakirjoissa ilmenee useiden maiden johtajien ja korkeiden viranhaltijoiden nimiä, muun muassa Yhdistyneiden arabiemiirikuntien presidentti Khalifa bin Zayed Al Nahyan, Ukrainan presidentti Petro Porošenko, Saudi-Arabian kuningas Salman bin Abdul-Aziz Al Saud ja Islannin pääministeri Sigmundur Davíð Gunnlaugsson.
Nykyisiä pääministereitä: Georgian pääministeri Bidzina Ivanišvili, Irakin pääministeri Iyad Allawi, Jordanian pääministeri Ali Abu al-Ragheb, entinen Qatarin pääministeri Hamad ibn Jassim Al Thani, entinen Ukrainan pääministeri Pavlo Lazarenko ja Moldovan pääministeri Ion Sturza.
Sveitsissä vuodesta 1992 lähtien asunut Hannes Kulvik, joka on tunnettu esimerkiksi Kouri-kaupoista, on Ylen Spotlight-ohjelman mukaan ollut Mossack Fonsecan pitkäaikainen asiakas ja perustanut koko 2000-luvulla yrityksiä lähinnä Brittiläisille Neitsytsaarille ja muokannut niiden rakenteita.
Mossack Fonseca on toimittanut palveluita Seychelleihin Pangates International -nimiselle yritykselle, jonka Yhdysvaltojen hallitus uskoo toimittaneen lentopolttoainetta Syyrian hallitukselle sisällissodan aikana, ja jatkaneen pakotteista huolimatta elokuuhun 2015 asti yrityksen paperitöiden hoitamista sekä todistaneen yrityksen olleen hyvässä asemassa oleva yritys.
Yritykset ja yksityishenkilöt voivat sijoittaa rahaa veroparatiiseihin monista eri syistä, jotkut syyt ovat ”täysin laillisia ja hyväntahtoisia”, mutta taloustutkijat ovat kuitenkin todenneet, että veroparatiiseja käytetään pääosin verojen, lakien ja säännöksien välttämiseen sekä kiertämiseen.
Ylen mukaan vaikutusvaltaiset suomalaissijoittajat Georg J.C. Ehrnrooth ja Henrik Ehrnrooth omistavat luxemburgilaisen LWM-yhtiön, joka perustaa asiakkailleen yhtiöitä veroparatiiseihin ja hallinnoi niitä, samaan tapaan kuin lakitoimisto Mossack Fonseca, joka toimii LWM:n yhteistyökumppanina.
Kokemus on kuitenkin osoittanut, että tiettyjen, vaateliaiden lajien löytyminen heijastaa laajemminkin kyseisen paikan tilaa, samaan tapaan kuin suomalaisessa metsien kasvupaikkaluokituksessa tietyt opaskasvit kertovat varsin selvästi, mistä metsätyypistä on kyse.
Syksyllä 1938 Rinne, TUL:n entinen puheenjohtaja Toivo Vilppula ja varapuheenjohtaja Arvi E. Heiskanen aloittivat lähestyvien Helsingin olympialaisten johdosta neuvottelut SVUL:n edustajien J. W. Rangellin, Urho Kekkosen ja Jussi Tossavaisen kanssa liittojen välisestä yhteistyöstä, mikä lopulta johti ns.
Puistoon rakennettiin muun muassa egyptiläistyylinen pienoispyramidi, antiikin tyylisiä veistoksia ja temppeleitä, tataariteltta, maalaistalo, hollantilaistyylinen tuulimylly, italialaistyylinen viinitila, minareetti, kiinalaistyylinen pagodi, keskiaikainen raunio ja korinttilaistyylisen pylväikön reunustama naumachia-allas.
Myös useiden muiden kaupunginvaltuutettujen, kuten Ilkka Kantolan, Li Anderssonin ja Janina Anderssonin mukaan mielenosoitukset häiritsivät työskentelyä, koska metelöinti estää puheiden kuulemisen, mutta he eivät kuitenkaan olleet valmiit kieltämään niitä.
Kevään aikana vastamielenosoituksia järjestettiin myös muun muassa Kokkolassa, jossa paikalla oli noin 40 henkeä, sekä Porissa, Tampereella ja Rovaniemellä, joissa nähtiin paikallisten Loldiers of Odin -ryhmien klovneiksi pukeutuneita mielenosoittajia.
mielenosoituksissa on puhunut useita poliitikkoja, kuten entinen kansanedustaja James Hirvisaari, perussuomalaisten varapuheenjohtaja Sebastian Tynkkynen, saman puolueen kansanedustajat Teuvo Hakkarainen ja Olli Immonen, sekä Sinivalkoisen Rintaman kaupunginvaltuutettu Olavi Mäenpää.
Kuntien organisaatiot sekä toimintakulttuurit ja käytännöt vaihtelevat suurestikin, joten puheenjohtajan tehtävistä määräävät pääsääntöisesti kunnat omissa hallintosäännöissään, mutta kuntalaissa on selkeä pykälä kunnanhallituksen puheenjohtajan tehtävistä.
Donfeng Honda, Donfeng Nissan, Donfeng PSA, Dongfeng Renault, Donfeng Yueda Kia, Dongfeng Yulon, Dongvo Truck Company) ovat: Citroën, Donfeng, Honda, Infiniti, Kia, Luxgen, Nissan, Peugeot, Renault, UD, Venucia.
IDA-1 menetettiin kuitenkin SpaceX CRS-7 -lennon onnettomuuden yhteydessä, minkä seurauksena IDA-2 siirrettiin asennettavaksi PMA-2-portille ja PMA-1-porttia varten rakennetaan korvaava IDA-3-adapteri, joka on tarkoitus kuljettaa asemalle joskus vuosina 2017–2018.
Prinssi Aagen nimi kytkeytyy Suomen vuoden 1918 kuningaskuntahankkeeseen: Hän kertoi 1920-luvun alussa Suomen Kööpenhaminan-lähettiläälle Gustaf Idmanille, että kenraali Mannerheim oli syyskuussa 1918 Kööpenhaminassa käydessään kysynyt, olisiko prinssi halukas Suomen kuninkaaksi, jos hänelle tarjottaisiin kruunua.
Hän on tehnyt maalin syksyllä 2019 EM-karsinnoissa Slovakiaa, Walesia ja uudelleen Slovakiaa vastaan, lokakuussa 2020 Kansojen liigassa Ruotsia ja Ranskaa vastaan, kesäkuussa 2021 EM-kilpailujen alkulohko-ottelussa Skotlantia vastaan sekä syyskuussa 2021 MM-karsintaottelussa Sloveniaa vastaan.
Oman yritti vakiuttaa oman asemansa asettamalla tärkeimpiin kaupunkeihin kuten Mombasaan, Sansibarille, Lamuun, Pateen ja Kilwaan omia kuvernöörejään, mutta maan sisäiset ongelmat tekivät Omanin hallinnon tulevina vuosisatoina lähinnä näennäiseksi.
Eteläisin alueen kolmesta vanhasta jugend-huvilasta oli vuonna 1913 valmistunut Lars Sonckin suunnittelema Villa Baumgartner, jonka Britannian lähetystö osti ja purki vuonna 1972, vaikka se oli luokitettu Suomessa merkittäväksi rakennustaiteelliseksi muistomerkiksi.
Järvisen seuroja olivat Kouvolan Urheilijat, Turun Urheiluliitto, Viipurin Urheilijat, Helsingin Toverit, Jyväskylän Kisa-Toverit, Tampereen Kisaveikot, Jämsän Kisailijat, sekä viimeisenä seurana Porin Tarmo.
Kansalaisreena vaikuttaa lainsäädäntöhankkeisiin ja muihin vapaaehtoistoimintaa ja kansalaistoimintaa sivuaviin valtakunnallisiin hankkeisiin ja ohjelmiin sekä antaa ajankohtaisiin lakiesityksiin lausuntoja jäsenjärjestöjen ja -yhteisöjen kanssa.
Kansalaisareenan tavoitteena on olla keskeinen yhteiskunnallinen vapaaehtoistoiminnan vaikuttaja, joka edistää vapaaehtoistoiminnan ja -toimijoiden asemaa ja poistaa esteitä vaikuttaen eri verkostoissa sekä poliittisessa ja yhteiskunnallisessa keskustelussa ja päätöksenteossa.
Ludvig XIV rakennutti sen itselleen ja rakastajattarelleen Montespanin markiisitar Françoise-Athénaïs'lle eräänlaiseksi pakopaikaksi, jossa he kutsuvieraineen voisivat nauttia kevyitä aterioita tarvitsematta noudattaa hovin äärimmäisen ankaraa etikettiä.
Kun Orléansin suvulla kuitenkin oli tiloja myös Versailles’n palatsissa, heidän tilalleen Trianoniin tuli Françoise-Marien sisar, Bourbonin herttuatar Louise Louise Françoise de Bourbon, Madame la Duchesse, joka myöhemmin rakennutti Pariisiin Trianonia muistuttavan palatsin, Palais Bourbonin.
Hänen puolisonsa kuningatar Marie Antoinetten mielipaikaksi tuli sen lähelle rakennettu Petit Trianon, mutta järjesti muutaman kerran myös teatteriesityksiä Grand Trianonin galerie des Cotellessa, jonka seinillä on Versaillesia ja Trianonia esittäviä Jean Cotellen maalauksia.
Tämän jälkeen palloa voi lyödä myös suoraan ilmasta, kuitenkin sillä rajoituksella, että reunoilta 91,5 sentin ja keskeltä 86 sentin korkuisen verkon molemmin puolin olevassa, koko kentän levyisessä syöttöruudun etuviivan rajoittamassa "keittiössä" saa lyödä palloa vain, jos se on ensin pompannut alueen sisällä.
Valtionosuutta sirkuksen taiteen perusopetukseen saavat Sorin Sirkus Tampereella, Circus Helsinki, Taidekoulu Estradi Lappeenrannassa, Espoon sirkus- ja teatterikoulu, Sirkus Taika-Aika Rovaniemellä ja Pukinmäen Taidekoulut Helsingissä.
Kun kuitenkin jokainen monikulmio voidaan jakaa kolmioihin, lemmasta seuraa välittömästi, että sama pätee myös jokaiselle monikulmiolle, ja koska jokaista yhdesti yhtenäistä tasoaluetta voidaan approksimoida jonolla sen yhä tarkemmin peittäviä monikulmioita, pätee vastaava tulos, Cauchyn integraalilause, myös kaikille niille.
Vaikka Goursat'n lemmalla ei ole käytännön merkitystä integraaleja laskettaessa, niin teoreettisessa mielessä tulos on tärkeä holomorfisten funktioiden luokan minimaalisen määritelmän valintaan (valinta on tehty Cauchyn integraalilauseen perusteella, sillä koko sovelluksiltaan rikas funktioteoria perustuu siihen).
Anankos oli alun perin viisauden ihmisille tuonut lohikäärme, mutta nyt hän hallitsee Hoshidon ja Nohrin välillä sijaitsevassa suuressa kanjonissa sijaitsevaa piilotettua Vallan kuningaskuntaa, mistä hän ylläpitää maiden välistä konfliktia tavoitteenaan tuhota ihmiskunta.
Jos kuitenkin todistaja voi kertoa vain kuulleensa laukauksen ja saapuneensa paikalle muutamia sekunteja myöhemmin nähdäksensä syytetyn seisovan ruumiin lähellä savuava pistooli kädessään – todistus on aihetodiste: henkilö on voinut olla ampumassa pakenevaa tappajaa tai vain ollut ohikulkija, joka poimi aseen maasta tappajan pudotettua sen.
Puolue katsoo, että ”jokaisella on oikeus elää elämäänsä kuten parhaaksi näkee, kunhan ei aiheuta haittaa toisille ihmisille, eläimille tai ympäristölle”, ja kannattaa esimerkiksi taksi-, ammattiajo-, anniskelu- ja rahankeräysluvan sekä alkoholi-, uhkapeli-, raideliikenne- ja sähkönsiirtomonopolin lakkauttamista.
Suomen sisällissodan aikana Jalmari Saari, Johannes From ja Veikko Sippola ampuivat Saaren talossa vankina olleita punaisia maaliskuusta 1918 alkaen öisin Jämsän kirkon kivisen kellotapulin paksuseinäisessä alakerrassa koska Saaren mukaan ammuskelu Saaren talon pihapiirissä herätti liikaa huomiota.
Hermite vastusti esimerkiksi epäeuklidisen geometrian ideaa, sikäli kuin se asetti aksioomansa a priori, sekä liian kuvitteelliseksi katsomaansa sanastoa kuten "äärettömyydessä olevaa pistettä" projektiivisessa geometriassa, sillä hänen mielestään tällainen terminologia vain peitti ja hämärsi yksinkertaisen ja täsmällisen analyyttisen ominaisuuden.
Hän vastusti myös liian rajoittavien perusteiden tutkimusta kuten Leopold Kroneckerin aritmetisointia, tämä kun elämänsä lopulla halusi palauttaa koko matematiikan positiivisilla kokonaisluvuilla suoritettaviin laskutoimitukseen; Hermiten mielestä tällaiset pyrkimykset eivät kunnioittaneet matematiikan luonnollista historiallista kehitystä.
Hän kävi koulua ensin Nancyn kuninkaallisessa lyseossa kolmannelle luokalle saakka, sen jälkeen Pariisissa, ensin Henrik IV:n lyseossa , jossa hänen fysiikan opettajanaan oli César Despretz, sekä vuodesta 1840 lähtien Louis le Grand -lyseossa erityisessä matematiikkaluokassa, suorittamatta kuitenkaan ylioppilastutkinnon kokeita.
"Saisin teidät raivoihinne, jos uskaltaisin myöntää teille, etten salli yhtää jatkuvuusratkaisua enkä mitään juopaa matematiikan ja fysiikan välillä, ja että kokonaisluvut näyttävät minusta olevan olemassa ulkopuolellamme ja ilmenevän samalla kohtalonomaisella välttämättömyydellä kuin natrium, kalium ynnä muut."
Torniolaislähtöinen Mäkihannu on viettänyt suurimman osan lentopallon pelaaja- ja valmentajaurastaan Rovaniemellä, jossa hän ensiksi pelasi 2000-luvun alkuvuosina NaPan riveissä ja myöhemmin paluun Rovaniemelle tehtyään valmensi rovaniemeläisseuran A- ja B-poikien ikäluokkia apu- ja päävalmentajana sekä Lapin urheiluakatemiassa.
Näitä yrityksiä olivat muun muassa Helsingin Raitiotie- ja Omnibus Osakeyhtiö, Helsingin Silkkikutomo, Muoti Oy, Suomen Merivakuutus Oy, Suomen Tietotoimisto, Hiilentuonti Oy, Urbs Oy, Pörssi Oy, Arkadia Oy, Barösund Oy, Karjalan Mylly Oy, Barösundin Osuusliike ja Osuusmeijeri, Helsingin Hattuteollisuus, Silfverbergin & Wecksellin Yhdistetyt Hattutehtaat ja Egma.
Muista rahoittajista 5 miljoonaa dollaria sijoittanut Suomen valtion kehitysrahoitusyhtiö Finnfund ja saksalaisten Siemensin ja Voithin puoliksi omistama Voith-Hydro ovat jäädyttäneet rahoituksen aktivisti Berta Cáceresin murhan jälkeen toistaiseksi.
Hyväntekeväisyysjärjestö Oxfamin mukaan paikalliset asukkaat eivät hyväksyneet päätöstä, eikä heitä kuultu ennen sen tekemistä, vaikka suostumuksen ohittaminen rikkoo sekä Hondurasin perustuslakia että maan ratifioimaa YK:n alkuperäiskansojen oikeuksia koskevaa 169-sopimusta.
Finnfundin mukaan DESA:lla on myös sen itsensä luomia yritysvastuuohjelmia, joiden avulla se esimerkiksi parantaa teiden kuntoa, perustaa juomavesijärjestelmiä, antaa kouluille lahjoituksia, järjestää erilaisia koulutuksia ja hankkii sähköt kotitalouksille.
Teatteri Akseli ry:n perustajajäsenet arvioivat loppuvuodesta 2014, että aika oli kypsä uuden harrastajateatterin perustamiselle Turkuun, ja teatteritilat löytyivät vuoden 2015 alussa osoitteesta Humalistonkatu 8 A. Keväällä 2015 uusissa tiloissa oli kaksi ensi-iltaa , ja toiminta jatkuu syksyllä kolmella uudella ensi-illalla (Ihmisen osa, Naisten koulu, Maanalainen armeija iskee jälleen), joista yksi avaa teatteritilan toisen näyttämön, Elinan.
Aktiivijäseniä olivat myös Eino Sormunen, J. H. Tunkelo, Osmo Tiililä, Lauri Apajalahti, Heikki Valanne ja Ensio Kuula Mika Waltarin tiedetään olleen mukana toiminnassa ainakin sen verran, että hänen runojaan julkaistiin yhdistyksen julkaisemassa Pikkukirkon joululehdessä vuosina 1926 ja 1927.
Ilmeisesti CIA:lta tai joltain muulta Yhdysvaltain valtion virastolta peräisin olleet rahat talletettiin Aaltosen ja Oskari Tokoin nimissä olleelle tilille, minkä jälkeen Aaltonen osti rahoilla kulutushyödykkeitä, jotka toimitettiin suomalaisille sosiaalidemokraattisille järjestöille myytäviksi, koska niin sanotuilla hyväntekeväisyyskaupoilla pystyi kiertämään säännöstelyä, tulleja ja veroja.
Aalto kirjoitti ylioppilaaksi Mäkelänrinteen iltalukiosta 1979 ja tehtyään sähköasentajan töitä hän palasi opintojen pariin ja valmistui filosofian kandidaatiksi 1988, filosofian lisensiaatiksi 1991 sekä väitteli filosofian tohtoriksi 1996 Helsingin yliopistossa.
Tomori pelasi Kanadan alle 20-vuotiaiden maajoukkueessa mutta jatkoi sitten Englannissa: hän pelasi alle 19-vuotiaiden EM-kilpailuissa 2016 täyden ajan kolmessa Englannin neljästä ottelusta, alle 20-vuotiaiden MM-kilpailuissa 2017 Englannin voittaessa kultaa täyden ajan joukkueen kaikissa otteluissa ja alle 21-vuotiaiden Euroopan-mestaruuskilpailuissa 2019 täyden ajan Englannin kaikissa kolmessa ottelussa.
Klassisissa rabbiinisissa lähteissä selitetään, että hänelle syntymänsä perusteella kuuluneisiin oikeuksiin olisi kuulunut hänen jälkeläistensä, Ruubenin heimon oikeus toimia heimojen johtajana, joka siirrettiin Juudan heimolle, ja pappeina, mikä oikeus siirrettiin Leevin jälkeläisille, leeviläisille.
Joissakin näistä lähteistä kuitenkin väitettiin, ettei Ruuben todella ollut sukupuolisessa kanssakäymisessä Bilhan kanssa, vaan ainoastaan tuki Leaa tämän pyrkimyksissä Jaakobin suosioon ja vahingoittaen täten Bilha asemaa, mikä suututti Jaakobia; samojen lähteiden mukaan Jaakob olisi suosikkivaimonsa Raakelin kuoltua pyrkinyt antamaan suosikkiaseman Bilhalle, joka siihen saakka oli ollut vain hänen rakastajattarensa, ja että Ruuben siirsi Bilhan vuoteen pois siitä paikasta, jossa Jaakob halusi sen olevan.
Toisen selityksen mukaan nimi viittaisi Lean toiveisiin siitä, että Ruubenin syntymä saisi Jaakobin rakastamaan häntä, jolloin se johtuisi sanasta yeehabani, joka tarkoittaa: "Hän tulee rakastamaan minua." Nimi Ruuben muistuttaa myös heprean sanoja ra'a ben, jotka tarkoittavat "Katso, poika", ja näin se selitetäänkin rabbiinisessa kirjallisuudessa, joskin toisinaan niissä myös väitetään, että Lea olisi käyttänyt näitä sanoja tehdäkseen eron Ruubenin ja tämän sedän Eesaun välille.
Kun Ludvig XVI vuonna 1774 tuli 20-vuotiaana Ranskan kuninkaaksi, hän luovutti Petit Trianonin ja sitä ympäröivän puutarhansa tuolloin 19-vuotiaan puolisonsa, kuningatar Marie Antoinetten yksinomaiseen käyttöön, ja siitä tulikin pian nuoren kuningattaren mielipaikka.
Kirjamessut ilmoittivat, että Kiuas Kustannuksen toiminta ei vastaa messujen arvoja, koska yhtiön kustannustoimittajana toimii Timo Hännikäinen, joka myös päätoimittaa verkkolehti Sarastusta, joka messujen järjestäjien mukaan julkaisee rasistista sisältöä.
Vuosien 1732 ja 1734 sanomalehtimainoksissa sekä vuoden 1734 Telemann-julkaisujen mainosluettelossa kokoelmasta käytettiin kuitenkin nimeä Tafel-Music, ja vastaavasti säveltäjän vuonna 1739 julkaistun omaelämäkerran bibliografisessa osuudessa nimenä on Tafelmusik mit vielerley Instrumenten.
Atlético Madrid on pelannut historiansa aikana myös kolme kertaa Cup-voittajien cupissa, voittaen niistä vuonna 1962 ja häviten vuosina 1963 ja 1986, sekä kaksi kertaa Eurooppa-liigan loppuottelussa vuosina 2010 ja 2012 voittaen niistä molemmat.
Joukkueen päävalmentaja Diego Simeonella oli mahdollisuus tulla kilpailun historian kolmanneksi ei-eurooppalaiseksi valmentajaksi, yhdessä maanmiestensä Luis Carniglian ja Helenio Herreran kanssa, joka on voittanut Euroopan cupin tai nykyisellä nimellään kulkevan Mestarien liigan.
Madridilaisseurojen välienselvittelyn myötä varmistui, että Madridista tuli menestynein kaupunki kilpailun historiassa yhteensä 11:llä turnausvoitolla ja 17:llä loppuotteluesiintymisellä sekä kaiken kaikkiaan 16:lla UEFA:n alaisen kilpailun voitolla.
Aikaisempaa ennätystä piti halussaan loppuottelua isännöivä Milano, josta kotoisin olevat seurat ovat voittaneet kilpailun yhteensä 10 kertaa ja saavuttaneet 16 loppuottelupaikkaa sekä kaiken kaikkiaan 15 UEFA:n alaisen kilpailun voittoa.
Ensimmäinen tapahtui kaudella 1958–1959, kun seurat kohtasivat välierävaiheessa, jossa Real Madrid voitti järjestetyn uusintaottelun Atlético Madridia vastaan numeroin 2–1, kun kaksiosainen ottelupari oli tätä ennen päättynyt tasalukemiin yhteismaalein 2–2.